**ASUINTALON PELASTUSSUUNNITELMAN LIITTEET**

[Liite 1: Tiedottamisen periaatteita 1](#_Toc393698550)

[Liite 2: Hätäilmoituksen teko-ohje 2](#_Toc393698551)

[Liite 3: Toiminta sairauskohtauksissa 3](#_Toc393698552)

[Liite 4: Toiminta tapaturmissa ja tapaturmien ennaltaehkäisy 4](#_Toc393698553)

[Liite 5: Toiminta tulipalotilanteessa 5](#_Toc393698554)

[Liite 6: Toiminta kunnallistekniikan häiriötilanteissa 6](#_Toc393698555)

[Liite 7: Toiminta yleisen vaaramerkin soidessa 7](#_Toc393698556)

[Liite 8: Toiminta kaasuvaaratilanteessa 8](#_Toc393698557)

[Liite 9: Toiminta säteilyvaaratilanteessa 9](#_Toc393698558)

[Liite 10: Toimenpiteet väestönsuojaa käyttökuntoon laitettaessa 10](#_Toc393698559)

[Liite 11: Taloyhtiön suojelumateriaali 11](#_Toc393698560)

[Liite 12: Kotivara 12](#_Toc393698561)

[Liite 13: Onnettomuuksien ennaltaehkäisy omassa asunnossa 13](#_Toc393698562)

[Liite 14: Palavien nesteiden ja kaasujen säilytys 15](#_Toc393698563)

[Liite 15: Ohjeita autosuojan käyttäjälle 16](#_Toc393698564)

[Liite 16: Kiinteistössä toimivien yritysten onnettomuuksien ehkäisy 17](#_Toc393698565)

[Liite 17: Turvallisuushenkilöstön vuotuiset turvatarkastukset 19](#_Toc393698566)

[Liite 18: Kiinteistön asemapiirros, rakennuksen ja väestönsuojan pohjapiirros 20](#_Toc393698567)

# Liite 1: Tiedottamisen periaatteita

Taloyhtiöissä tiedottaminen voidaan käsitellä kahtena osana. Ensimmäiseen osaan sisältyy omatoimiseen varautumiseen liittyvä normaaliajan tiedottaminen ja toiseen osaan mahdollisten onnettomuus-, kriisi- ja poikkeusolotilanteiden aikainen tiedottaminen.

**Normaaliajan tiedottaminen**

Taloyhtiön hallitus on vastuussa asukkaille tiedottamisesta. Hallituksen on oltava tarvittaessa yhteydessä talon turvallisuushenkilöstöön riittävän tiedottamisen takaamiseksi. Turvallisuuspäällikkö tiedottaa taloyhtiön hallitukselle tarvittaessa olosuhteiden muuttuessa tms. Taloyhtiö on velvollinen ilmoittamaan pelastusviranomaisille mm. turvallisuushenkilöstön vaihdoksista.

Omatoimisen varautumisen turvallisuusjärjestelyt on oltava kaikkien taloyhtiössä asuvien tiedossa ja osittain myös siellä vierailevien henkilöiden saatavissa. Kaikkien asukkaiden on tiedettävä perusasiat siitä, miten eri tyyppisiin vaaratilanteisiin varaudutaan ja miten niissä toimitaan. Tärkeä työkalu tiedottamisessa on hyväksytty pelastussuunnitelma.

Normaaliajan tiedottamisessa on tuotava esiin mm. seuraavia asioita

* turvallisuushenkilöstön yhteystiedot
* riittävät toimintaohjeet vaaratilanteissa
* mahdolliset väestönsuojatiedot
* taloyhtiössä sijaitseva turvallisuusmateriaali ja sen sijainti
* kiinteistöhuoltoon ja ongelmatilanteisiin liittyvät yhteystiedot

Tiedottamisen menetelmiä ovat esimerkiksi

* yhtiö- ja asukaskokoukset
* talkoot tms.
* asuntokohtaiset jakelut ja tiedotteet
* ilmoitustaulut
* muu suullinen neuvonta

**Onnettomuus-, kriisi- ja poikkeusolotilanteiden aikainen tiedottaminen**

Vaara- ja onnettomuustilanteet muuttavat aina joillain tavoin normaalia elämänkulkua. Poikkeuksellisissa tilanteissa tiedottamisen arvo nousee erittäin korkeaksi. Ihmisten on saatava nopeasti ja riittävästi oikeaa tietoa vallitsevasta tilanteesta. Hyvällä tiedottamisella saadaan ihmisille oikeita toimintaohjeita ja voidaan säästyä uhkaavilta lisävahingoilta.

Viranomaiset ovat vastuussa onnettomuustilanteen aikaisesta tiedottamisesta. Onnettomuustilanteita johtaa alkuvaiheessa pääsääntöisesti pelastusviranomainen, joten tiedottaminenkin käynnistyy usein pelastusviranomaisten toimesta. Tiedottamisessa hyödynnetään pääsääntöisesti sähköisiä viestimiä paikallisesti tai valtakunnallisesti. Taloyhtiöissä on tärkeää korostaa sellaisia onnettomuustyyppejä, joissa viranomaistiedottamisella on suuri osuus. Näihin kuuluvat mm. kemikaali- ja säteilyonnettomuudet. Myös tulipalotilanteet ja suuret luonnononnettomuudet aiheuttavat usein tiedottamistarvetta.

# Liite 2: Hätäilmoituksen teko-ohje

Hätätilanteessa soita yleiseen hätänumeroon 112

Hätäkeskus suosittaa soittamaan hätänumeroon 112 kiireellisissä, todellisissa hätätilanteissa hengen, terveyden, omaisuuden tai ympäristön ollessa uhattuna tai vaarassa, tai jos on syytä epäillä näin olevan.

1. **SOITA HÄTÄPUHELU ITSE, JOS VOIT.**
Tärkeää olisi, että hätäpuhelun soittaisi hän, jota asia koskee. Hänellä on sellaisia tietoja, joita päivystäjä tarvitsee määritellessään mitä apua hän paikalle lähettää. Välikäsien kautta tuleva puhelu voi viivästyttää avun paikalle tuloa.
2. **KERRO, MITÄ ON TAPAHTUNUT.**
Hätäkeskuspäivystäjä kysyy soittajalta tietoja tapahtuneesta, jotta hän osaa tarvittaessa lähettää juuri siihen tilanteeseen oikean avun.
3. **KERRO TARKKA OSOITE JA KUNTA.**
Hätäkeskuksen alueella saattaa olla useita samoja osoitteita eri kunnissa. Siksi on tärkeää kertoa osoitteen lisäksi tapahtumapaikkakunta. Kirjoita kotiisi näkyvälle paikalle osoitteesi, jotta ilmoitat sen hätätilanteessa varmasti oikein.
4. **VASTAA SINULLE ESITETTYIHIN KYSYMYKSIIN.**
Päivystäjän esittämillä kysymyksillä on tarkoituksensa. Kysymykset eivät viivästytä avun hälyttämistä. Kiireellisessä tapauksessa päivystäjä hälyttää jo puhelun aikana auttamaan tulevat viranomaiset ja yhteistyökumppanit, sekä antaa näille lisätietoja tapahtuneesta.
5. **TOIMI ANNETTUJEN OHJEIDEN MUKAAN.**
Päivystäjä on koulutettu antamaan ohjeita eri tilanteisiin. On tärkeää noudattaa annettuja ohjeita. Oikein suoritetuilla ensitoimenpiteillä on usein merkitystä tilanteen lopputuloksen kannalta.
6. **LOPETA PUHELU VASTA SAATUASI SIIHEN LUVAN.**
Liian aikainen puhelun päättäminen voi hidastaa auttajien paikalle saapumista. Saatuasi luvan puhelun päättämiseen, sulje puhelin. Pidä linja vapaana. Päivystäjä tai kohteeseen saapuva auttaja voi tarvita lisätietoja tapahtuneesta.
7. **OPASTA** **AUTTAJAT PAIKALLE.**
8. **Soita uudestaan, mikäli tilanne muuttuu.**

*OHJE:* Jos hätänumero on hetkellisesti ruuhkautunut - älä sulje puhelinta! Kuulet nauhoitteen, jossa kehotetaan odottamaan hetki linjalla. Hätäpuheluihin vastataan mahdollisimman nopeasti ja aina soittamisjärjestyksessä.

Et tarvitse koskaan suuntanumeroa.

Hätäpuhelu on maksuton.

Lähde: [**HÄTÄKESKUSLAITOS**](http://www.112.fi/index.php?pageName=kansalaiset) www-sivut

# Liite 3: Toiminta sairauskohtauksissa

**SELVITÄ, MITÄ ON TAPAHTUNUT**

* Onko potilas kaatunut, pyörtynyt, kouristellut?
* Onko silminnäkijöitä?

Jaa seuraavat tehtävät, jos auttajia on enemmän.

**TARKISTA POTILAAN TILA**

* Tarkista onko potilas heräteltävissä puhuttelemalla tai ravistamalla?

**TARKISTA HENGITYS**

* Jos potilas ei herää, tarkista hengitys asettamalla kämmenselkä potilaan suun eteen ja koeta tuntuuko ilmavirtausta.
* Potilaan kasvojen sinerrys on merkki hengityksen estymisestä tai loppumisesta.

**SIIRRÄ POTILAS OIKEAAN ASENTOON**

* Käännä tajuton potilas kylkiasentoon.
* Ojenna päätä taakse, jotta hengitys pääsee kulkemaan esteettä.

**TEE HÄTÄILMOITUS**

Heti kun olet selvittänyt potilaan tilan ja havainnut, että kyseessä on hätätilanne, soita numeroon 112 ja kerro:

* mitä on tapahtunut
* mitä potilas valittaa
* mitä hän juuri sillä hetkellä tekee.

**TARKKAILE POTILASTA**

* Älä jätä sairauskohtauksen saanutta yksin.
* Jos havaitset potilaan tilassa muutoksia ennen pelastuslaitoksen yksikön saapumista, soita uudelleen numeroon 112.

**OPASTA**

* Järjestä auttajille opastus ja esteetön kulku potilaan luokse.

**KERRO AUTTAJILLE**

* Mitä on tapahtunut
* Miten potilaan tila on kehittynyt
* Millaista ensiapua potilaalle on annettu

# Liite 4: Toiminta tapaturmissa ja tapaturmien ennaltaehkäisy

**TEE NOPEA TILANNEARVIO**

**PELASTA LOUKKANTUNEET HENGENVAARASTA**

**HÄLYTÄ LISÄAPUA**

* Pidä yleinen hätänumero 112 ja myrkytyskeskuksen numero **(09) 471 977** esillä

**TURVAA TARVITTAESSA HENGITYS JA VERENKIERTO**

* Elvytä elotonta ja käännä tajuton kylkiasentoon.
* Älä liikuta esimerkiksi pudonnutta potilasta turhaan.
* Tyrehdytä mahdollinen verenvuoto.

**OPASTA TAI JÄRJESTÄ OPASTUS**

* Järjestä auttajille opastus ja esteetön kulku potilaan luokse.

**TAPATURMIEN EHKÄISY**

* Asennoidu oikein.
* Pidä huoli siisteydestä.
* Älä tee kotitöitä väsyneenä tai alkoholin vaikutuksen alaisena.
* Huomioi perheen jäsenten ja erityisesti lasten toiminta.

**Ehkäise tapaturmien mahdollisuutta:**

* Huolehdi myrkyllisten kemikaalien oikeasta säilytyksestä.
* Säilytä terävät esineet turvallisessa paikassa.
* Käytä turvavarusteita kuten lieden turvasuoja, kipinäsuojukset, liukuesteet, turvaportit, turvapistorasiat ja lapsiturvalliset ikkunan sulkimet.
* Huolehdi lääkekaapin sisällöstä.
* Valaise kiinteistön tilat riittävästi.
* Käsittele avotulta käsittelyssä.

Lähde ja lisätietoa[: Varaudu.info](http://www.varaudu.info/opas/Etusivu) ja [Terveyden ja hyvinvoinnin laitoksen Tapaturmat](https://thl.fi/fi/web/hyvinvoinnin-ja-terveyden-edistamisen-johtaminen/turvallisuuden-edistaminen/tapaturmien-ehkaisy) www-sivut

# Liite 5: Toiminta tulipalotilanteessa

**PELASTA** välittömässä vaarassa olevat.

**SULJE** ovet estääksesi savun ja palon leviämistä.

**HÄLYTÄ** palokunta soittamalla turvallisesta paikasta numeroon 112.

**SAMMUTA**, jos palo on pieni eikä savua vielä ole.

**VAROITA** niitä, jotka eivät ole välittömässä vaarassa.

**OPASTA** tai järjestä opastus ja esteetön pääsy pelastusyksikölle kohteeseen sekä kerro välittömästi paloviranomaiselle onko ihmisiä vaarassa ja jo suoritetut toimenpiteet.

**VARMISTA**, että kaikki ovat päässeet kokoontumispaikalle, joka on: ­­

Poistumaan kehotetut (eivät välittömässä vaarassa olevat) sulkevat koneet ja laitteet, ikkunat sekä kaikki ovet ja poistuvat ennalta määrätylle kokoontumispaikalle.

Kerrostalopaloissa savu- ja palokaasut pääsevät usein leviämään porraskäytävään täyttäen sen kokonaan näkyväisyyden jäädessä vain muutamaan kymmeneen senttimetriin.

Savu on lisäksi erittäin myrkyllistä, jonka hengittäminen aiheuttaa menehtymisen erittäin nopeasti.

**Jos palo on muualla porraskäytävässä on savua, toimi seuraavasti**

* **Jää asuntoon ja ole rauhallinen.** Kerrostaloissa jokainen asunto on tehty omaksi palo-osastokseen (”palolokero”), josta palon nopea leviäminen toiseen asuntoon on estetty rakenteellisin toimenpitein.Hyppääminen korkealta johtaa kohtalokkaisiin seurauksiin, asuntoon jääminen ei.
* **Mene parvekkeelle tai ikkunan luo ja herätä huomiota** huutamalla**,** vilkuttamalla valoja**,** heiluttamalla jotain näkyväätai voit myös soittaa numeroon 112 ja kertoa tarkan osoitteen missä olet.
* **Laske** varmuuden vuoksi **vettä** ammeeseen tai lavuaareihin**.**
* Jos asuntoon alkaa tulla savua ovien raoista, postiluukusta tai ilmanvaihto-
venttiileistä, **tuuleta** ja **tiivistä** vuotokohdat kosteilla tekstiileillä.
* Jos asunnon ovi alkaa kuumeta, **jäähdytä** sitä vedellä.
* Jos liekit lyövät asunnon ikkunoihin, siirrä helposti syttyvät tavarat pois ikkunoiden läheisyydestä.
* **Noudata viranomaisten antamia ohjeita.**

# **Liite 6: Toiminta kunnallistekniikan häiriötilanteissa**

**SÄHKÖKATKOKSET**

* Varmista, ettei hisseihin ole jäänyt ihmisiä.
* Tarkista sähkökatkoksen syy ja mahdollisuus palata normaaliin sähkön saantiin.
* Tiedota tilanteesta ihmisille ja kehota varovaisuuteen avotulen käytössä ja ettei sähkölaitteet ole erheellisesti päällä, kun sähköt jälleen kytkeytyvät.

**Sähköpääkeskus sijaitsee:**

**VESIVAHINGOT**

* Selvitä etukäteen veden pääsulun / huoneistosi sulun sijainti
* Katkaise vuotokohteesta ja sen läheisyydestä sähkö.
* Tyrehdytä vuoto esimerkiksi sulkemalla **veden pääsulku**, joka sijaitsee:
* Ilmoita asiasta
	+ huoltomiehelle puhelin
	+ turvallisuuspäällikölle puhelin
	+ isännöitsijälle puhelin
* Tarvittaessa ota yhteys yleiseen hätänumeroon 112.

**Mikäli vesivaara uhkaa rakennuksen ulkopuolelta, selvitä vesivaaran aiheuttaja:**

* Jos kyseessä on vuoto, pyri tyrehdyttämään se.
* Pyri estämään veden pääsy rakennukseen säkityksin tai muovipeitteitä käyttämällä ja johtamalla vesi poispäin.
* Hälytä tarvittaessa lisäapua.

# Liite 7: Toiminta yleisen vaaramerkin soidessa

Yleinen vaaramerkki on yhden minuutin pituinen **nouseva ja laskeva äänimerkki** tai viranomaisen kuuluttama varoitus. Sekä nousevan, että laskevan jakson pituus on 7 sekuntia

Yleinen vaaramerkki tarkoittaa **väestöä uhkaavaa välitöntä vaaraa**. Varoitus annetaan taajamissa kiinteällä ulkohälytinjärjestelmällä ja taajamien ulkopuolella kulkuneuvoon asennetuilla liikkuvilla hälyttimillä. **Vaara ohi -merkki** on yhden minuutin mittainen tasainen äänimerkki. Se on ilmoitus siitä, että uhka tai vaara on ohi.

Yleinen vaaramerkki



**Toimi näin kuultuasi yleisen vaaramerkin:**

* **Suojaudu sisätiloihin** ja pysy siellä. Poikkeusoloissa välittömästi suojatiloihin.
* **Pysäytä ilmanvaihto. Ilmanvaihdon pysäytyspaikka**:
* Sulje ovet, ikkunat ja ilmanvaihtoaukot ja tiivistä ne.
* **Kuuntele ja noudata** radiosta viranomaisten antamia **tiedotuksia** ja **ohjeita**.
* **Vältä puhelimen käyttöä** pelastusviranomaisten teleyhteyksien varmistamiseksi.
* **Älä poistu** alueelta ilman viranomaisten kehotusta ette joutuisi vaaraan matkalla.

****

i

# Liite 8: Toiminta kaasuvaaratilanteessa

Kaasuvaarasta ilmoitetaan yleisellä vaaramerkillä sekä lisäohjeita annetaan radion ja

TV:n välityksellä.

**Kaasuvaaratilanteessa toimitaan kuten aina yleisen vaaramerkin jälkeen:**

* **Suojaudu sisätiloihin** talon ylempiin kerroksiin ja pysy siellä. Kellariin ja normaaliolojen käytössä olevaan väestönsuojaan ei pidä mennä, koska se ei ole tiivis (sulkutilassa)
* **Pysäytä ilmanvaihto. Ilmanvaihdon pysäytyspaikka:**
* Sulje ovet, ikkunat ja ilmanvaihtoaukot ja tiivistä ne.
* **Kuuntele ja noudata** radiosta viranomaisten antamia **tiedotuksia** ja **ohjeita**.
* **Vältä puhelimen käyttöä** pelastusviranomaisten teleyhteyksien varmistamiseksi.
* **Älä poistu** alueelta ilman viranomaisten kehotusta ette joutuisi vaaraan matkalla.

**Ulkona kuullessasi yleisen vaaramerkin:**

* Pyri sisätiloihin.
* Jos et pääse sisälle:
	+ kulje sivutuuleen poispäin arvioidusta onnettomuuspaikasta ja pyri korkeampaan maastokohtaan
	+ hengitä monikerroksisen kostutetun kankaan, hatun tai sammaleen läpi.

# Liite 9: Toiminta säteilyvaaratilanteessa

Säteilytilannetta valvotaan jatkuvasti koko maassa. Pienetkin muutokset huomataan heti ja niistä tiedotetaan viipymättä.

**Säteilyvaarasta annetaan yleinen vaaramerkki, jonka soidessa:**

* **Mene sisälle.** Sulje tiiviisti ovet, ikkunat, tuuletusaukot ja ilmastointi, jotta radioaktiiviset aineet eivät pääsisi sisään. Talon keskiosissa ja kellarissa on paras suoja.
* Ota **joditabletti** vasta viranomaisten kehotuksesta, jonka kuulet radiosta tai televisiosta. Joditabletit ehkäisevät radioaktiivisen jodin kertymistä kilpirauhaseen, mutta eivät anna muuta suojaa. Tabletteja ei pidä lähteä vaaratilanteessa noutamaan rakennuksen ulkopuolelta. Kotiin niitä voi hankkia etukäteen apteekista. Joditablettien käyttöikä on viisi vuotta.
* **Suojaa ruoka ja juomavesi.** Laita esillä olevat elintarvikkeet muovipusseihin tai tiiviisiin astioihin. Jääkaappi, pakastin ja tiiviit pakkaukset suojaavat radioaktiiviselta pölyltä.
* **Vältä ulkona liikkumista.** Jos on pakko mennä ulos, käytä tiivistä, ihon peittävää asua, esimerkiksi sadevaatteita. Riisu vaatteet sisälle tullessasi eteiseen ja peseydy huolella. Käytä hengityssuojainta, pyyhettä tai talouspaperia estämään radioaktiivisten hiukkasten pääsy keuhkoihin.
* **Suojaa eläimet.** Siirrä kotieläimet sisätiloihin ja suojaa hyvin niiden rehuvarastot ja juomavesi.
* **Lisäohjeita** saat kuntasi pelastusviranomaisilta, tiedotusvälineistä sekä Yleisradion teksti-TV:n sivulta 867. Tietoa saat myös [**Säteilyturvakeskuksen**](http://www.stuk.fi/) ja [**Varaudu.**](http://www.varaudu.info/opas/Etusivu) **info** www-sivuilta.

Väestönsuojan sijainti

Väestönsuoja sijaitsee:

Talon turvallisuushenkilöstö

Turvallisuuspäällikkö:

Osoite:

Puhelin:

Väestönsuojan hoitaja:

Osoite:

Puhelin:

# Liite 10: Toimenpiteet väestönsuojaa käyttökuntoon laitettaessa

[**Pelastuslaki**](http://www.finlex.fi/fi/laki/alkup/2011/20110379) 379/2011

76 § Väestönsuojan käyttöönotto

Jos väestönsuojaa käytetään muuten kuin väestönsuojana, se on voitava kunnostaa väestönsuojana käytettäväksi 72 tunnissa. Väestönsuojeluvälineet ja -laitteet on voitava ottaa käyttöön saman ajan kuluessa.

|  |  |
| --- | --- |
| Väestönsuojan tyhjentämissuunnitelma | hyväksytty pvm |
|  |  |
| Väestönsuojan kuntoon laitto |  |
|  |  |
| Ohjeet asukkaille suojaan siirtymiseen |  |
|  |  |

# Liite 11: Taloyhtiön suojelumateriaali

Materiaalin hankinnasta on kerrottu tarkemmin pelastussuunnitelman laatimisohjeen kohdassa 7. Materiaalin säilytys on hyvä tarkastaa vuosittain.

Talon asukasmäärä on asukasta. Talossa on väestönsuojia kpl

|  |  |  |  |
| --- | --- | --- | --- |
| 1.Turvallisuushenkilöstön materiaali | Määrä / alkavaa 100 asuk. kohti | Taloon tarvittava määrä | Tarkastusmerkinnät  |
| pvm | pvm | pvm | pvm |
| Suojanaamari + vss-suodatin | 2 |  |  |  |  |  |
| Suojakypärä | 2 |  |  |  |  |  |
| Suojalasit | 2 |  |  |  |  |  |
| Ensiapulaukku + suojasidepakkaus | 1 |  |  |  |  |  |
| Ensiside | 2 |  |  |  |  |  |
| Joditabletit | 2 / asukas |  |  |  |  |  |
| Säteilymittari (*annosnopeutta ja annosta mittaava),* yksi/kiinteistö, vain yli sadan asukkaan taloihin |  |  |  |  |  |  |
| Opaskirja talosuojelusta | 2 |  |  |  |  |  |
| 2. Väestönsuojan materiaali | Määrä /suoja | Taloontarvittavamäärä | Tarkastusmerkinnät |
| pvm | pvm | pvm | pvm |
| Paarit | 1 |  |  |  |  |  |
| Vedensäilytysaine, vesisäiliöntilavuuden mukaan |  |  |  |  |  |  |
| Rautakanki | 1 |  |  |  |  |  |
| Suojan merkitsemiskilpisarja | 1 |  |  |  |  |  |
| Käsivalaisin | 2 |  |  |  |  |  |
| Sankoruisku | 1 |  |  |  |  |  |
| Suojan työkalut- pajavasara- katkaisutaltta- piikkitaltta- voimaleikkuri- veistokirves- kenttälapio | - sorkkarauta- käsisaha- rautasaha + 5 varaterää- jakoavain- ruuvitaltta | - ristipääruuvitaltta- vasara- nauloja- puukko- pelastusköysi |  |  |  |  |
| 3. Puuttuvan materiaalin hankinta:  |
|  |
| 4. Talossa oleva muu suojelutoimintaan käyttökelpoinen materiaali: |
|  |
|  |
|  |

# Liite 12: Kotivara

**Kotivara on osa omatoimista suojelua**

Kotivara on talouskohtainen varmuusvara, joka koostuu tavanomaisista elintarvikkeista ja sen sisältö voi vaihdella talouden ruokatottumusten mukaan. Kotivaran tulisi riittää kahdeksi viikoksi.

Kotivara sisältää mm.

* astioita veden varastoimiseen
* lääkkeitä
* joditabletit
* talouskohtaisia välttämättömyystavaroita, joita ovat mm. hygieniatarvikkeet, vaipat, radio, paristot sekä taskulamppu.

Kotivaraa käytetään jatkuvasti, päivittäin. Erityisen tarpeellista se on poikkeuksellisissa tilanteissa, kuten jos joku perheenjäsenistä sairastuu, jakelua koskeva häiriö estää hankinnat kaupasta, kelirikkotilanteessa, liikennehäiriön estäessä yhteydet tai poikkeusolot, onnettomuus tms. keskeyttävät normaalin elämänkulun.

|  |
| --- |
| Suositus kotivaran elintarvikkeista yhdelle henkilölle kahdeksi viikoksi: |
| 1 kg | maitojauhetta | 100 g:n pusseissa |
| 2 kg | lihaa, kalaa, makkaraa  | säilykkeitä, liemikuutioita ja tyhjiöpakattuja leikkeleitä |
| 800 g | leivänpäällistä | juustoja, voileipätahnoja, marmeladia, keitettyjä munia  |
| 1 kg | jauhoja, aamiaismuroja, makaronia, jälkiruokajauheita |  |
| 2,5 kg | erilaista leipää | näkkileipää, pakastettuja tai pakattua limppua, korppuja, keksejä  |
| 2 kg | juureksia, kasviksia | perunoita, porkkanoita, kaalia, kuivattuja herneitä |
| 1 kg | marja- ja hedelmävalmisteita | säilykkeitä ja pakasteita |
| 1 l | mehutiivistettä | saadaan noin 5 l mehua |
| 500 g | rasvaa | voita, margariinia tai öljyä |
| 4 kg | sekalaisia kuiva-aineita | pikakahvia, teetä tai kaakaota, sokeria, kestokermaa, mausteita, makeisia, suolaa |

Muista erikseen lapset, vanhukset ja sairaat! Muista myös vesi!

Tuotteet on suojattava. Suojatavoista yksinkertaisin on tiiviiden, huuhtomisen kestävien pakkausten käyttäminen.

# Liite 13: Onnettomuuksien ennaltaehkäisy omassa asunnossa

Näiden toimenpiteiden suorittamisella voidaan omatoimisesti ehkäistä vaaratilanteita.

1. Sähkölaitteita ja asennuksia koskevat yleisohjeet
	* älä käytä sähkölaitteita olosuhteissa, mihin niitä ei ole tarkoitettu esimerkiksi kosteissa olosuhteissa, perehdy käyttöohjeisiin
	* kun irrotat laitteiden pistotulppia älä vedä laitteen johdosta vaan tartu pistotulppaan, korjauta johtojen viat sähköalan ammattihenkilöllä
	* älä tee omia sähköviritelmiä, kuten jatkojohtoasennuksia pysyvään käyttöön
	* teetä sähköasennukset sähköalan ammattihenkilöllä
	* tarkkaile sähköasennuksien kuntoa
	* pyydä kuitti asennuksista ja mahdollinen käyttöopastus
	* asuinkiinteistön sähkötarkastus suositellaan tehtäväksi 15 vuoden välein
2. Televisio
	* älä sijoita mitään tavaroita laitteen päälle
	* älä peitä tuuletusaukkoja, huolehdi ilmankierrosta
	* poista säännöllisesti pöly laitteen päältä ja tuuletusaukkojen ympäriltä (sisäpuolisen puhdistuksen voi suorittaa ainoastaan sähköalan ammattihenkilö)
	* siirrä laitetta varovasti
	* älä pidä laitetta turhaan päällä
	* katkaise valmiusvirta yöksi tai jos olet pidemmän aikaa poissa
	* toimita laite korjattavaksi jos kuvaan tai ääneen tulee outoja vikoja, jos laitteesta tulee voimakasta hajua, laite on kaatunut tai sen sisään on joutunut vieraita esineitä tai nestettä
3. Pesukone
	* älä jätä laitetta ilman valvontaa sen käydessä
	* puhdista laite säännöllisesti ohjeiden mukaisesti
	* suojaa laite roiskevedeltä
	* sulje vesihana käytön jälkeen
4. Kuivausrumpu, kuivauskaappi
	* älä jätä laitetta ilman valvontaa sen käydessä
	* puhdista laite säännöllisesti ohjeiden mukaisesti
	* suojaa laite roiskevedeltä
5. Kylmälaitteet
	* toimita oikutteleva laite huoltoon
	* puhdista laite pölystä säännöllisesti (myös laitteen takaosa)
	* huolehdi ilmankierrosta
	* sijoita laite mahdollisimman viileään paikkaan asunnossa
6. Silitysrauta
	* irrota pistotulppa kun et käytä laitetta
	* pidä laitetta pystyssä kun laite on lämmin
7. Liesi ja uuni
	* valvo laitetta jatkuvasti käytön aikana
	* muista kytkeä lämpö pois käytön loputtua
	* huomioi lapset ja kotieläimet
	* älä säilytä palavaa tavaraa lämpölevyjen päällä
8. Sähkölämmittimet
	* älä peitä laitetta ja valvo, että sen päälle ei putoa mitään
	* aseta laite tukevalle alustalle
	* älä sijoita palavia esineitä liian lähelle laitetta
	* korjauta viallinen termostaatti
9. Valaisimet
	* huolehdi puhtaudesta
	* noudata halogeenivalaisimien asennus- ja suojaetäisyyksiä
	* vaihda vilkkuvat loisteputket heti
	* käytä vain laitteeseen sopivia ja oikean tehoisia lamppuja
10. Sähkökiuas
	* huomioi suojaetäisyydet palaviin tarvikkeisiin
	* varmista laitteen kiinnitys
	* täytä kivitila ohjeiden mukaisesti
	* älä ripusta pyykkejä liian lähelle kiuasta tai sen yläpuolelle
	* korjauta rikkinäiset vastukset ja kytkimet (sähköalan ammattilainen)
11. Puukiukaat ja tulisijat
	* huomioi suojaetäisyydet palaviin tarvikkeisiin
	* täytä kiukaan kivitila ohjeiden mukaisesti
	* älä ripusta pyykkejä liian lähelle kiuasta tai sen yläpuolelle
	* käytä ainoastaan puhdasta ja kuivaa puutavaraa lämmitykseen
	* huolehdi tulisijan riittävästä ilman saannista
	* älä polta jätteitä
	* poista syntynyt tuhka riittävän usein tulisijasta palamattomaan astiaan
	* huolehdi nuohouksesta
12. Avotulen teko
	* polta kynttilöitä tukevilla palamattomilla alustoilla kaukana palavista materiaaleista ja ainoastaan valvonnan alla
	* roihujen käyttö parvekkeilla on kiellettyä
	* nestekaasu- ja sähkögrillin käyttö parvekkeilla ei ole suositeltavaa ja sen kieltämistä suositellaan taloyhtiön järjestyssäännöissä
	* noudata kunnallisia ohjeita avotulen tekoon ja roskien polttoon liittyen
	* pidä tulitikut lasten ulottumattomissa

# Liite 14: Palavien nesteiden ja kaasujen säilytys

**Asuinhuoneisto, mukaan lukien parvekkeet, terassit ja vastaavat tilat:**

* Enintään 25 litraa: palavia nesteitä, joiden leimahduspiste > 55 oC (öljyt, dieselöljyt)
* Enintään 25 litraa: palavia nesteitä, joiden leimahduspiste < 55 oC sekä aerosoleja, jotka sisältävät palavia nesteitä tai palavia kaasuja (bensiinit, liuottimet, aerosolimaalit)
* Enintään 25 kiloa: nestekaasua
* Enintään 5 kg (netto): ilotulitteet ja muut pyrotekniset välineet lukitussa kaapissa

**Asuinrakennukseen kuuluvassa erillisessä varastotilassa:**

* Enintään 50 litraa: palavia nesteitä, joiden leimahduspiste > 55 oC (öljyt, dieselöljyt)
* Enintään 50 litraa: palavia nesteitä, joiden leimahduspiste < 55 oC sekä aerosoleja, jotka sisältävät palavia nesteitä tai palavia kaasuja (bensiinit, liuottimet, aerosolimaalit)
* Enintään 50 kiloa: nestekaasua

**Työpaikka- ja kokoontumistiloissa:**

* Ainoastaan toiminnanharjoittamisen kannalta tarpeellinen määrä

**Moottoriajoneuvosuojassa voidaan säilyttää**:

* Enintään 200 litraa + ajoneuvon oman säiliön tilavuus: palavia nesteitä, joiden leimahduspiste > 55 oC (öljyt, dieselöljyt)
* Enintään 60 litraa + ajoneuvon oman säiliön tilavuus: palavia nesteitä, joiden leimahduspiste < 55 oC sekä aerosoleja, jotka sisältävät palavia nesteitä tai palavia kaasuja (bensiinit, liuottimet, aerosolimaalit)
* Enintään 25 kiloa: nestekaasua

**Palavien kaasujen/nesteiden säilytys on kiellettyä** yhtä useamman asuinhuoneiston käsittävän rakennuksen yhteisessä kellari- ja ullakkotilassa, joka on tarkoitettu asuntokohtaisen talousirtaimiston säilytyk­seen.

**Nestekaasun säilytys on kielletty rakennusten kellari- ja ullakkotiloissa.**

# Liite 15: Ohjeita autosuojan käyttäjälle

1. Pidä autotalli siistinä se lisää paloturvallisuutta.
2. Autosuojassa on avotulenteko ja kipinöivien laitteiden käyttö sekä tupakointi kielletty.
3. Autotallissa saa suorittaa vain siellä säilytettävien moottoriajoneuvojen huoltoon
kuuluvaa ns. ”kylmää huoltoa”
4. Autotallissa saa säilyttää moottoriajoneuvojen huoltoon ja korjaamiseen tarkoitettuja
välineitä, tarvikkeita sekä renkaita. Lisäksi sallitaan polkupyörien , ym. urheiluvälineiden säilytys.
5. Nestekaasupullojen säilytys autosuojassa on kielletty.
6. Akkujen lataaminen ei ole sallittu.
7. Moottoriajoneuvojen polttoainesäiliöiden täyttö tai tyhjennys on autosuojassa kielletty.
8. Ns. ” talvisäilössä ” on syttymislähteen minimoimiseksi irrotettava akunkenkä
9. Autosuojassa saa käyttää sähkölaitteita jotka täyttävät kyseisen tilan sähköturvallisuusvaatimukset, sekä lisäksi tulee noudattaa laitteen toimittajan ja maahantuojan ohjeita ja määräyksiä.
10. Jätteitä varten tulisi olla kannellinen syttymättömästä materiaalista tehty jäteastia.
11. Muita yleisiä ohjeita:
	* ajoneuvojen säilyttäminen autosuojassa on sallittu vain merkityillä paikoilla
	* jos autosuoja on mitoitettu pinta-alaltaan ja ilmastoinniltaan yhtä autoa varten, niin useamman auton pito ei ole sallittu
	* kun poistut autosuojasta sammuta valot ja lukitse ovet huolellisesti
	* kylmissä suojissa olevien autojen lämmittäminen on sallittua ainoastaan kiinteästi asennetuilla laitteilla.

# Liite 16: Kiinteistössä toimivien yritysten onnettomuuksien ehkäisy

|  |
| --- |
| ESIMERKKITAULUKKO |
| Yrityksen nimi | Tilojen käyttötarkoitus | Neliömäärä / asiakaspaikat 1) ja 2) | Ennaltaehkäisykeinot |
| Insinööritoimisto x | toimistotyö | 350 | kaksi merkittyä uloskäytävää, joilla ei ole tavaroita, uloskäytävien ovet ovat aukioloaikoina helposti ilman avainta avattavissa, mahdolliseen sähkölaitteiden paloon soveltuva käsisammutin merkittynä, sammutuspeite näkyvillä, sähkölaitteet pidetään kunnossa ja puhtaina ja huolehditaan yleisestä siisteydestä, jatkojohtoja ei käytetä, liedellä ei säilytetä tavaraa, henkilöstö on perehdytetty yrityksen riskeihin ja niiden ennaltaehkäisykeinoihin jne. |
| Ravintola x | ravintola-toiminta | 150 / 48 | Yllä mainitut ja lisäksi, sisusteiden paloturvallisuus on luokkaa SL 1 (vaikeasti syttyvä), tuhka-astiat ovat kannellisia tai tukahduttavia, kynttilöiden käytön turvallisuuteen kiinnitetään huomiota, IV-kanavat puhdistetaan rasvahormin osalta vuoden ja ravintolasalin osalta viiden vuoden välein, ilmanvaihtolaitteistot ovat yleensä kunnossa ja tehty säädösten mukaisesti jne. |
| Parturi x | liiketila katutasossa | 45 | Katso yleiset (insinööritoimiston) ennaltaehkäisytoimetMerkityt 1200 mm uloskäytävä tai kaksi 900 mm |

Täytettävä taulukko

|  |
| --- |
| Kiinteistössä toimivien yritysten tiedot ja ennaltaehkäisytoimet |
| Yrityksen nimi | Tilojen käyttötarkoitus | Neliömäärä / asiakaspaikat 1) ja 2) | Ennaltaehkäisykeinot |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**1 )** Rakennuksen jokaiselta poistumisalueelta, jossa muutoin kuin tilapäisesti oleskelee tai työskentelee henkilöitä, tulee yleensä olla vähintään kaksi erillistä tarkoituksenmukaisesti sijoitettua uloskäytävää

OHJE: Kun uloskäytävä on tarkoitettu vain palossa tai muussa onnettomuustilanteessa käytettäväksi ja kun poistuvien henkilöiden määrä on vähäinen, uloskäytävän ei tarvitse täyttää kaikkia sitä koskevia vaatimuksia.

Yksi uloskäytävä sallitaan enintään kahdeksankerroksisessa rakennuksessa, kun poistumisalueen käyttötapana on asunto, alle 300 m2:n työpaikkatila tai alle 300 m2:n tuotanto- tai varastotila. Tällöin poistumisalueilta on lisäksi oltava varatie, jonka kautta pelastautuminen on mahdollista omatoimisesti tai palokunnan toimenpitein.

OHJE: Varatienä voidaan pitää tarkoituksenmukaisesti sijoitettua parveketta tai ikkuna-aukkoa, joiden kautta pelastautuminen on mahdollista joko pelastustoimenpitein tai kiinteitä tikkaita pitkin taikka muita sopivia rakennusosia hyväksi käyttäen maanpinnalle tai muulle palossa turvalliselle paikalle. Jos parvekkeelta tai ikkunalta pudottautumiskorkeus maan pinnalle tai muulle palossa turvalliselle paikalle on enintään 3,5 m, ei kiinteitä tikkaita vaadita.

**2 )** Katutason tilojen poistumistieratkaisut on selvitettävä (neliöt ja poistumistieleveys). Selvityksessä on otettava huomioon seuraavat vaatimukset:

enintään 20 m2 🡪 900 mm uloskäytävä

enintään 50 m2 🡪 1200 mm uloskäytävä tai kaksi 900 mm uloskäytävää

enintään 100 m2 🡪 1200 mm uloskäytävä + varatie tai kaksi 900 mm

 uloskäytävää

# Liite 17: Turvallisuushenkilöstön vuotuiset turvatarkastukset

Tarkastaja:

pvm:

A= kunnossa B= korjattava

|  |  |  |  |
| --- | --- | --- | --- |
| Kohde | A | B | Puutteet |
| Osoitenumeroinnin näkyvyys |  |  |  |
| Opastaulut |  |  |  |
| Kerrosnumerointi |  |  |  |
| Hälytysajoneuvojen pääsy |  |  |  |
| Pelastustiet |  |  |  |
| Siisteys |  |  |  |
| Palo-osastointien tiiveys |  |  |  |
| Palo-ovet |  |  |  |
| Savunpoistolaitteet |  |  |  |
| Uloskäytävillä ei tavaraa |  |  |  |
| Koneet ja laitteet |  |  |  |
| Sähköasennukset |  |  |  |
| Lämmitysjärjestelmä |  |  |  |
| Palavien aineiden säilytys |  |  |  |
| Alkusammutuskalusto |  |  |  |
| Paloilmoitin/palovaroitinjärjestelmä |  |  |  |
| Poistumistiemerkkivalaistus tai |  |  |  |
| Poistumistieopasteet |  |  |  |
| Ovien lukitus |  |  |  |
| Murtosuojaus |  |  |  |
| Oven avaaja ilmoitettu  |  |  |  |
| Pihavalaistus |  |  |  |
| Muu valvonta |  |  |  |
| Muuta |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# Liite 18: Kiinteistön asemapiirros, rakennuksen ja väestönsuojan pohjapiirros

Asemapiirros

Liitä

merkitse:

pelastustiet

palokunnan nostolava-auton paikka

väestönsuojan paikka ja kulku väestönsuojaan sekä hätäpoistumistie

opasteiden sijainti

palopostit

muut turvallisuusvälineet.

Rakennuksen pohjapiirros

Liitä

merkitse:

palovaroittimien ja – ilmaisimien sijoitus

palontorjuntakaluston sijoitus

ilmanvaihdon katkaisu

veden pääsulku

savunpoiston kytkimien ja luukkujen sijainti

sähköpääkeskus / puhelinjakamo

öljysäiliön ja kaasun sulku

lämmitysveden sulut

muut turvallisuusvälineet.

Väestönsuojan pohjapiirros

Liitä